বড়দিনে মুম্বইয়ের গির্জায় বেজে উঠল জাতীয় সঙ্গীত!

ওয়েব ডেস্ক : বৃহস্পতিবার বিশ্বজুড়ে পালিত হচ্ছে যিশু খ্রীষ্টের জন্মদিন (Christmas 2025)। তার আনন্দে মেতে উঠেছেন বিশ্বের বহু মানুষ। ভারতেও উৎসবের সঙ্গে পালিত হচ্ছে এই দিনটি। তবে এই দিনে দেখা গেল এক অন্য ছবি। মুম্বইয়ে (Mumbai) সেন্ট থমাস ক্যাথিড্রালে বেজে উঠল ভারতের জাতীয় সঙ্গীত (National Anthem of India)। যার প্রশংসায় পঞ্চমুখ হলেন নেটিজেনরা।

মূলত বড়দিনের (Christmas Day) ঠিক আগের দিন অর্থাৎ ২৪ ডিসেম্বর রাতে চার্চগুলিতে ‘মিডনাইট মাস’ ক্রিসমাস পালনের এক রীতি থাকে। তাতে খ্রিস্টান ধর্মাবলম্বী মানুষরা এই প্রার্থনায় অংশ নিয়ে থাকেন। সাধারণত কয়্যার বা বৃন্দগানের মতোই হয় এই ক্রিসমাস ক্যারল। এই গানে যিশু খ্রীষ্টের জন্মবৃত্তান্ত ও খ্রীষ্ট ধর্মের যাজকদের কাহিনী থাকে।

আরও খবর : প্রতিটি পরিবারকে ন্যায়বিচার দিতে ব্যর্থ! কেন বললেন অভিষেক?

তবে চলতি বছর সেন্ট থমাস ক্যাথিড্রালে বরং অন্য রীতি পালন করা হল। সেখানে ক্রিসমাস ক্যারল নয়, বরং গাওয়া হল ভারতের জাতীয় সঙ্গীত। সবাই একসঙ্গে গাইতে শোনা গেল, ‘জনগণমন অধিনায়ক জয় হে/ ভারত ভাগ্যবিধাতা।’ ‘ওয়াইল্ড ভয়েস কয়্যার ইন্ডিয়া’র সদস্যরা এই গান পরিবেশন করেন চার্চের সকলের সামনে। চার্চে থাকা সকলকে দাঁড়িয়ে থেকে জাতীয় সঙ্গীতে অংশ নিতে দেখা যায়।

View this post on Instagram

A post shared by Malcolm Stephens (@malcolm_j_stephens)

সেই ভিডিয়ো ইতিমধ্যে সমাজমাধ্যমে ভাইরাল (Viral) হয়ে গিয়েছে। এর প্রশংসায় পঞ্চমুখ হতে দেখা গিয়েছে নেটিজেনদের। এর মাধ্যমে আসলে ভারতের ঐক্যকে তুলে ধরা হয়েছে বলেই মনে করছেন বহু নেটিজেনরা। এক নেটিজেন এ নিয়ে লিখেছেন, ‘এটাই হল ভারতের আসল ছবি’।